Arshile Gorky maalaamassa seinämaalaustaan Newarkin lentokentälle vuonna 1937.
**Arshile Gorky** (**Vostanik Manoug Adoian**, arm. Ոստանիկ Մանուկ Ատոյեան; 15. huhtikuuta 1904 Khorgom, Osmanien valtakunta – 21. heinäkuuta 1948 Sherman, Connecticut, Yhdysvallat) oli armenialaissyntyinen, Yhdysvaltoihin muuttanut taidemaalari. Gorky tunnetaan maalauksistaan, joissa hän muisteli lapsuuttaan ja nuoruuttaan Armenian kansanmurhan aikoihin.

Gorkyn vaikutus abstraktin ekspressionismin syntyyn oli merkittävä. Hän omaksui surrealististen taidemaalareiden biomorfisia muotoja, mutta vapautui myöhemmin niistä korostamalla itse maalausprosessia, lyyrisiä värejä ja henkilökohtaista sisältöä. Lähestymistavallaan väriin ja muotoon hän pystyi viestimään katsojalle Armenian kansanmurhan tuskallisia lapsuudenkokemuksiaan, sekä kadotettua kotimaataan kohtaan tuntemiaan miellyttäviä ja nostalgisia tunteita. Gorkyn työ kuvastaa myös New Yorkin kulttuuriympäristöä 1940-luvulla ja sotien jälkeistä eksistentialistista filosofiaa. Se julisti elämän järjettömyyttä samalla kun se vetosi ihmisten vastuuseen luoda oma merkityksensä, jonka Gorky toteutti luomalla kauneutta henkilökohtaisesta tragediastaan.

Lapsuus ja nuoruus
------------------

Gorky syntyi Länsi-Armeniassa Van-järven rannalla olevassa kylässä. Hän kuvasi varhaisinta lapsuuttaan onnelliseksi. Noin kymmenvuotiaasta asti hän joutui kokemaan Armenian kansanmurhan. Perheen isä oli muuttanut Yhdysvaltoihin ja hän oli äitinsä hoidossa. Hän vaelsi Vanista jalkaisin äitinsä ja sisarensa kanssa Jerevaniin. Siellä sisarukset todistivat äitinsä nälkäkuoleman. Paettuaan ensin Istanbuliin, Gorky emigroitui Yhdysvaltoihin vuonna 1920.

Teoksia
-------

* The Artist and His Mother, 1926-1936.*The Artist and His Mother*, 1926-1936.
* Garden of Wish Fulfilment, 1944.*Garden of Wish Fulfilment*, 1944.
* The Liver is the Cock's Comb, 1944.*The Liver is the Cock's Comb*, 1944.
* Viettelijän päiväkirja, 1945*Viettelijän päiväkirja*, 1945
* Paesaggio, 1945.*Paesaggio*, 1945.
* Making the Calendar, 1947*Making the Calendar*, 1947
* Tuska, 1947.*Tuska*, 1947.

Suomessa
--------

Viisi Arshile Gorkyn maalausta, muun muassa *Viettelijän päiväkirja* (1945), *Kalenteri* (1946-47) ja *Tuska* (1947) oli esillä Helsingin Taidehallissa tammikuussa 1954 järjestetyssä yhdysvaltalaisen taiteen kiertonäyttelyssä.

Lähteet
-------

1. ↑  Arshile Gorky *The Art Story*. The Art Story Foundation. Viitattu 1.10.2016. (englanniksi)
2. ↑  Arshile Gorky.  *Näyttelyluettelo Kaksitoista nykyaikaista amerikkalaista maalaria ja kuvanveistäjää*, 8.1.-24.1.1954, s. 10, 11.  Helsingin Taidehalli.

Aiheesta muualla
----------------

* Serafim Seppälä: Arshile Gorky: Vanjärven rannoilta New Yorkiin *Kansanmurhan kasvot*. Viitattu 1.10.2016.
* Rosenberg, Harold: *Arshile Gorky: The Man, the Time, the Idea*. Grove Press, 1962.
* Spender, Matthew: *From a High Place, A Life of Arshile Gorky*. University of California Press, 1999. ISBN 0-520-22548-1. (englanniksi)
* Matossian, Nouritza: *Black Angel: The Life of Arshile Gorky*. New York: Overlook Press, 2001. ISBN 9781585670062. (englanniksi)
* Spender, Matthew: *Arshile Gorky: A Life Through Letters and Documents*. London: Ridinghouse, 2009. ISBN 9781905464258.
* Artcyclopedia, Arshile Gorky
* The Arshile Gorky Foundation

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Japani
* Tšekki
* Alankomaat
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art
* National Gallery of Canada
* RKD Artists
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |